Source: https://www.slov-lex.sk/static/SK/ZZ/1990/133/19900427.html
Timestamp: 2020-08-06 01:57:43+00:00

Document:
Časová verzia predpisu účinná od 27.04.1990 do 31.12.1996
§ 2 ods.1 znie:
Činnosť Slovenskej národnej rady vychádza zo zásad humanity, demokracie, pluralitného politického systému a zo vzájomného porozumenia politických strán a politických hnutí.“.
§ 4 písm. h) znie:
rokovať o správach Najvyššieho súdu Slovenskej republiky a o správach generálneho prokurátora Slovenskej republiky o stave zákonnosti v Slovenskej republike,“.
V § 16 ods.5 sa slová „ako 15 minút.“ nahrádzajú slovami „ako 10 minút.“.
V § 17 ods.2 sa slová „ako 5 minút.“ nahrádzajú slovami „ako 3 minúty.“.
§ 36 písm. a) znie:
zastupuje Slovenskú národnú radu navonok, najmä v styku s vládou Slovenskej republiky, Federálnym zhromaždením a Českou národnou radou,“.
§ 38 ods.1 znie:
Slovenská národná rada si zo svojich poslancov zriaďuje mandátový a imunitný výbor, ústavnoprávny výbor, výbor pre plán a rozpočet, výbor pre národné výbory, výbor pre národnosti a ďalšie výbory pre jednotlivé úseky štátnej, hospodárskej a sociálnej politiky; výbory za svoju činnosť zodpovedajú Slovenskej národnej rade.“.
§ 39 ods. 2 písm. f) znie:
prerokúvajú správy o stave zákonnosti, ktoré Slovenskej národnej rade predkladajú Najvyšší súd Slovenskej republiky a generálny prokurátor Slovenskej republiky.“.
§ 39 ods. 2 písm. h) znie:
prerokúvajú podnety národných výborov, iných štátnych orgánov, hospodárskych, spoločenských a iných organizácií na upevnenie zákonnosti, ako aj podnety na zlepšenie činnosti v jednotlivých úsekoch štátnej, hospodárskej a sociálnej politiky,“.
§ 41 ods. 2 písm. c) znie:
podnety poslancov a výborov Slovenskej národnej rady, Najvyššieho súdu Slovenskej republiky, generálneho prokurátora Slovenskej republiky, Štátnej arbitráže Slovenskej republiky a Výboru ľudovej kontroly Slovenskej republiky na novú právnu úpravu,“.
V § 43 v nadpise sa vypúšťajú slová „a národnosti“.
V § 43 v úvodnej vete sa vypúšťajú slová „a národnosti“.
V § 43 sa vypúšťajú písmená c) a d).
Za § 43 sa vkladá nový § 43a, ktorý znie:
sleduje vzájomné spolunažívanie slovenského národa a národností v Slovenskej republike.“.
§ 60 ods. 5 znie:
Politický, ekonomický a právny rozbor obsahuje aj spôsob prípravy zásad, najmä ako sa na nej zúčastnili národné výbory, iné štátne orgány, hospodárske, spoločenské, prípadne iné organizácie, ako aj orgány samosprávy a pracovné kolektívy.“.
§ 88 ods.1 znie:
Slovenská národná rada prerokúva správy Najvyššieho súdu Slovenskej republiky a správy generálneho prokurátora Slovenskej republiky o stave zákonnosti.“.
V § 90 ods. 2 sa za prvú vetu vkladá nová veta, ktorá znie: „Prednesenie otázky nemá trvať dlhšie ako 3 minúty.“.
Číslo: 133/1990 Zb.
Názov: Zákon Slovenskej národnej rady, ktorým sa mení a dopĺňa zákon Slovenskej národnej rady č. 44/1989 Zb. o rokovacom poriadku Slovenskej národnej rady
2. 27.04.1990 - 31.12.1996

References: § 2

§ 4
 § 16
 § 17

§ 36

§ 38

§ 39
 súd 

§ 39

§ 41
 § 43
 § 43
 § 43
 § 43
 § 43

§ 60

§ 88
 § 90